钦定古今图书集成/理学汇编/学行典/第239卷 > 吴圭
## 钦定古今图书集成/理学汇编/学行典/第239卷 > 吴圭

按《金华府志》：“吴圭，字彦成，义乌人。倜傥好施与。太学
生程绩从故人贷钱三十万，将葬其亲，同舍生汉臣
绐取之，俾归，受偿于其兄，逾约弗与，圭如其数代偿
焉。初至京，方入国门，道遇乡士叶祖信，为太学陈生
裒具棺殓，圭遽曰：‘溽暑如许，须众则事缓矣’。立与所
费用之。其轻财重义类如此。”